Gunnar Andersen (skihopper)

Gunnar Andersen (1909–1988) var en norsk skihopper.

Andersen kom fra Modum, og arbeidet som tømmerfløter. Han var aktiv skiløper i Modum Skiklubb fra 1924 til 1940, og ble verdensmester i hopp under ski-VM i Oslo i 1930.

Ved siden av spesialhopp konkurrerte Andersen i kombinert, og han vant mange større kombinertrenn tidlig i 1930-årene. Han var blant favorittene til ski-VM i Oberhof i 1931, men ble holdt utenfor av en forkjølelse.

Hoppstilen til Andersen skilte seg fra de fleste konkurrentene, da han hoppet med «hendene på baklomma». Denne stilen gav poengtrekk av datidens hoppdommere, men var aerodynamisk gunstig og førte til lange hopp.

 Referanser 
Drammens Tidende og Buskeruds Blad, 25. februar 1969.
Arbeiderbladet, 25. februar 1959.

 Eksterne lenker 


Kategori:Norske skihoppere
Kategori:Verdensmestere i skihopping